钦定古今图书集成/明伦汇编/氏族典/第207卷 > 《廖用贤尚友录》 > 曹衮
## 钦定古今图书集成/明伦汇编/氏族典/第207卷 > 《廖用贤尚友录》 > 曹衮

按《魏志中山恭王衮传》：“衮建安二十一年，封平乡侯，
少好学，年十馀岁，能属文。二十二年，徙封柬乡侯，其
年又改封赞侯。黄初二年，进爵为公，每兄弟游娱，衮
独谭思经典。三年为北海王，四年，改封赞王，七年，徙
封濮阳。太和二年就国，尚约俭，教敕妃妾纺绩织纴，
习为家人之事。五年冬，入朝。六年，改封中山。初，衮来”
朝，犯京都禁。青龙元年，有司奏衮，诏削县二，户七百
五十。衮忧惧，戒敕官属愈谨，帝嘉其意。二年，复所削
县。三年，得疾薨。子孚嗣。